එසේ ම ඒ සඳහා අනවශ්‍ය පරිදි අලියා වේදනාවට සහ පීඩාවට පත්වන ආකාරයෙන් හිතා මතා හෝ අයුක්ති සහගත ව යම් හානිකර ඖෂධයක් හෝ ද්‍රව්‍යයක් යොදා නො ගත යුතුයි.නිර්වින්දන ඖෂධ අවශ්‍ය වන්නේ නම්, එය පශු වෛද්‍යවරයෙකුගේ උපදෙස් මත ලබා දිය යුතු වනවා.පෙරහැර ඇතුළු සංස්කෘතික කටයුතු සඳහා අලින් යොදා ගැනීමේදී ද පිළිපැදිය යුතු උපදෙස් මාලාවක් මෙන්ම අලින් ප්‍රවාහනය කිරීමේ දී අනුගමනය කළ යුතු නීතිරීති මාලාවක් ද අදාළ ගැසට් නිවේදනයේ ඇතුළත්.අලියාට හානිවන අයුරින් අධික තාපය, විදුලිය, විදුලි පහන් හෝ නිර්වින්දන ඖෂධ සාම්ප්‍රදායික සංස්කෘතික කටයුතුවල දී යොදාගැනීම සිදු නො කළ යුතු වනවා.එසේ ම සාම්ප්‍රදායික වෙඩි මුර හැර රතිඤ්ඤා දැල්වීම ද සිදු නො කළ යුතු බවයි එහි දැක්වෙන්නේ.පැය 12 කට වඩා වැඩි කාලයක් අඛණ්ඩ ව අලියෙකු ප්‍රවාහනය නො කළ යුතු අතර, පැයට කිලෝමීටර 30 නො ඉක්මවන වේගයකින් රථය පැදවිය යුතුයි.එසේ ම අලියෙකු බැඳ තැබීම සඳහා පුරුක් සහිත දම්වැල් යොදාගනිමින් සාම්ප්‍රදායික ක්‍රමවේදවලට අනුව සකස් කරන බැමි යොදාගත යුතු වන අතර, නයිලෝන් කඹ හෝ උල් සහ තියුණු ධාර සහිත දම්වැල් භාවිත නො කළ යුතු වනවා.අදාල ගැසට් නිවේදනය සඳහා මෙතැනින් පිවිසෙන්න..